Lowcountry,
dette stedet vi kaller hjem...
...det er et vakkert sted.
Men det har en skyggeside.
Det trengte ikke å skje.
De burde ha kommet seg trygt hjem.
Anthony elsket Mallory,
og Anthony visste hvor høyt Mallory elsket ham.
Paul var kjempefull.
Alle sa til ham:
"Du må la Connor eller Anthony kjøre."
Han ville ikke høre.
Alle sa: "Paul, ikke kjør", og han svarte:
"Det er min båt og jeg kjenner elven,
og ingen får kjøre båten min."
Båten gikk rundt i sirkel.
Vi kjørte rundt og rundt og i sikksakk og kranglet.
Alle var sinte.
Han slapp rattet. Connor måtte ta tak i det.
Jeg hørte at hun ropte, og så sto baugen på båten opp.
Jeg hørte et skrik og et smell.
- 911, hva er nødssituasjonen? - Hvilken bro er dette?
Det var kaos. Folk ropte.
Det gjør vondt!
Da jeg nådde bredden,
kom Miley løpende og spurte: "Hvor er Mallory?"
Vi begynte å rope på Mallory.
Mallory!
Hvor i helvete er Mallory?
Smiler du som om det er morsomt?
Kjæresten min er savnet!
Fem kom seg til bredden i live, men ikke 19 år gamle Mallory Beach.
- Vet du hvem Alex Murdaugh er? - Ja, jeg har hørt navnet.
Det er sønnen hans.
Lykke til.
Kontroversen gjelder ikke bare krasjet, men hvorfor Murdaugh ikke er fengslet.
Du ville ikke kødde med den familien.
De kunne få noe feid under teppet uten at noen fikk vite om det.
Paul Murdaugh kjørte mens han var sterkt beruset.
Enkelte lurte på om familien brukte kontaktene til å beskytte Paul.
Han ville sørge for at
ingen pratet.
I Det gamle testamentet står det "øye for øye".
Jeg tror Paul var redd.
Hampton 911, hva er nødssituasjonen?
Dette er Alex Murdaugh.
Kona mi og barnet mitt er skutt.
Gutten jeg datet i fire år ble drept. Det er skummelt.
Hvordan mistet så mange livet?
911, hvor er nødssituasjonen?
Jeg ser noen ligge midt i veien.
Hvorfor drepte han ikke meg?
Alle har mørke hemmeligheter.
Jeg tenkte: "Hemmeligheter? Hva snakker han om?"
Jeg hørte navn.
Hun blør. Jeg får henne ikke opp.
Vet dere hvem hun er?
Kan du slutte å spørre...
Fem lik på seks år knyttet til denne familien.
Det er skremmende.
MURDAUGH-DRAPENE: EN SØRSTATSSKANDALE
FEBRUAR I 2019
Det er ingen tegn til tenåringen som falt overbord.
Båten hun og fem venner satt i traff en påle i Archers Creek.
Nittenåringen Mallory Beach er ikke sett siden kl. 02.00 på søndag.
Dusinvis av familiemedlemmer og venner har håpet på et mirakel.
Hvor er Mal? Lily, hvor er Mal?
Hvor er Mal?
Øret ditt er nede. Hvor er Mal?
Det står jeg heter Mallory.
Hun liker softball og å leke med vennene sine.
Jeg møtte Mallory da vi var barn.
Søstrene våre var bestevenner,
og selv om vi ikke likte det, så måtte vi være sammen.
De var sammen med oss på søndagsskolen i kirken.
Faren til Anthony bygde mitt første hus.
Mallory var tre eller fire år og hoppet på trampolinen
mens vi prøvde å jobbe.
Jeg vil si at jeg og Mallory var bestevenner før vi ble noe annet.
Han var redd for henne.
Han var redd for å date henne.
Han syntes hun var skremmende.
Hun fikk frem noe i ham som vi ikke har sett på lenge.
Mallory!
Jeg likte å feste.
Da jeg sluttet med det og roet meg ned, ble jeg lykkelig.
Da vi ble eldre, visste vi at vi ville være sammen.
De begynte å date på nyttårsaften.
Hun sa: "Endelig."
Hun elsket ham så høyt.
Opp med hendene, de spiller sangen min Sommerfuglene flyr av sted
GODT NYTT ÅR
Det er Mallory. Hvordan får man noen bedre enn henne?
Vennene mine heter Miley...
Vi ble bestevenner på førskolen.
Hun sa til meg at jeg var pen, og resten er historie.
Jeg var ei sjenert jente.
Hun var en energibunt som snakket uten stans.
Morgan kom inn i gjengen senere.
Da vi ble kjent med Morgan,
begynte vi å henge mye mer sammen.
Vi var kjempegode venner.
Første gang jeg møtte Mallory,
var vi på fest.
Det likte jeg.
Mallory kom bort til meg og sa at jeg hadde fine sko,
så jeg visste at vi kom til å bli gode venner.
Morgan, Miley og Mallory.
Vi er alle M-er.
Vi har store personligheter
som ble forent til én, og vi fant støtte i hverandre.
Jentene var veldig gode venner, og guttene også.
Connor var fetteren min. Vi hadde alltid vært bestevenner.
Var jeg sammen med Connor, var Miley og Mallory der.
- Hvordan skal du greie det? - Jeg vet ikke.
Det var perfekt.
Jeg datet Connor, Mallory datet Anthony
og Morgan datet Paul.
Jeg følte meg som en outsider på highschool.
Det var der jeg traff Paul.
Vi hadde historie sammen.
Energien vår passet sammen.
Vi hadde det gøy sammen, og vi tullet mye.
Jeg tror det var hans lekne personlighet som
gjorde meg interessert i ham.
Ta ham, Sam!
Vi begynte å date tredjeåret.
Paul hadde aldri hatt kjæreste.
Hun ble nok irritert på meg fordi jeg var der hele tiden.
Hun sa: "Jeg skulle ønske han dro hjem."
Som om jeg alltid trengte meg på.
Jeg likte Morgan.
De elsket hverandre, og jeg var glad på hans vegne.
Jeg har kjent Paul siden jeg var liten.
Vi gjorde alt sammen. Jakt, fiske.
Han var gøy å være med.
Morgan ble nok raskt forelsket i personligheten hans.
Han var en kjempemorsom fyr.
Paul var alltid der.
Valentindag, bursdag og alt annet med gaver.
Plakater for skoleballet.
Han gjorde så mye. Han var en flott, ung mann.
Vi datet. Man vil at familien treffes, men familien min var ikke herfra.
Vi er begge fra Long Island.
Jeg er fengselssykepleier.
Jeg er landskapsarkitekt og designer.
Vi jobber og holder oss for oss selv.
Jeg ante ikke hvem han var.
Hampton County er en vakker del av South Carolina.
Ingen kommer hit med mindre du er herfra.
Alle kjenner alle.
Alle vet hvem Murdaugh-familien er.
Murdaugh-familien eier byens største advokatfirma.
Murdaugh-familien har bodd i Hampton County i årevis.
Alt startet med Pauls oldefar, Randolph Murdaugh Sr.
Og så gikk det til Randolphs sønn, Buster Murdaugh.
Til slutt gikk det til Randolph Murdaugh, Pauls bestefar.
Alle eide advokatfirmaet sammen, og de var også riksadvokater.
Riksadvokater er hovedaktorer eller statsadvokater.
I over et århundre
var Murdaugh-familien lov og orden i 14. krets.
De tok på seg alle typer saker,
fra sivilsaker til straffesaker.
De hadde et nettverk med dommere, advokater,
politibetjenter, sheriffer
og den vanlige mannen i gata som satt i juryen.
De var loven i dette området. Av og til var de hevet over loven.
Familien min og Pauls familie kom fra ulike klasser.
De kom fra to forskjellige verdener.
Det var null samhold med familiene våre.
Jeg elsket Paul, og jeg ville være den han ville jeg skulle være,
og den familien ville jeg skulle være.
De tok henne med til Kentucky Derby.
De tok henne med til Final Four i basket.
På havfiske etter sverdfisk i Guatemala.
De var alltid på farten.
Vi skal til huset der Robert vokste opp.
Her er det. Det er Randolph Murdaughs hus.
Den første oppkjørselen er Pauls gamle oppkjørsel.
Du ser det ikke. Det er et stort hus.
De har en privat vei.
ADGANG FORBUDT
De har flere hus.
Ett av dem er Moselle.
Alex eier rundt 400 hektar, og det ligger i utkanten av Hampton.
Moselle var paradiset mitt.
Jeg og Paul dro dit og satte ut garn og jaktet.
Vi kjedet oss aldri.
Paul elsket villsvinjakt,
så han hadde mange hunder.
De hadde utstyret under en traktorgarasje.
De hadde en bod for å flå dyr og flere dammer.
Sånt som bondegutter drev med.
De kjørte på og hadde det gøy.
De hadde et eget fly og en flystripe,
og så kjørte flyet inn i en hangar som hadde ei dør som åpnet seg.
Hva var flystripen til?
Ifølge Paul ble den brukt til alt mulig,
både dop og strippere.
Men man kan ikke tro på alt Paul sier.
Det var som en stor lekeplass for Paul.
Vi var alltid der.
Her er advokatfirmaet.
Hampton County arrangerer en vannmelonfestival hvert år.
Det er en stor begivenhet.
De stenger av gatene og har boder, mat og drikke.
Vi snek oss alltid inn bakdøra til firmaet.
Vi var på kontoret til Alex, og han hadde alltid sprit
som han ga oss og barna til de andre partnerne.
Når jeg sier barn, så var vi
mellom 16 og 14 år gamle.
Der er bakdøra vi brukte.
Ja.
Jeg kom ikke fra en familie som drakk mye.
Pappa tok seg en drink av og til, men jeg har aldri sett dem fulle.
Når jeg var hos Murdaugh-familien, var det så...
Det var vanlig at de drakk,
og de hadde alltid mye alkohol hjemme.
Paul og jeg var såpass gamle
at de syntes det var greit at vi drakk, og de ga oss alkohol.
Det var da jeg begynte å drikke.
Kl. 06.10 - ÆSJ!
Paul forandret seg når han drakk, og...
Vi kalte ham "Timmy" når han drakk. Anthony Cook ga ham det navnet.
Det var bare et tilfeldig navn.
Han ble en annen person. Han var ikke Paul. Det er Timmy.
Pokker!
Han gikk fra å være grei,
og så, etter to drinker, ble han en helt annen person.
Hva har du å si til ditt forsvar?
- Tre fisk, kjære. - Nei.
Gi noen gode råd om livet, Paul.
Greit.
Skaff deg en SC Wahoo Series-båt,
fordi du har ikke sjans.
Ok.
- Sc Wahoo Series. - Ok.
Han begynte å gjøre en rar greie med hendene.
Det jeg la best merke til, var øynene.
Det var som om han så gjennom deg.
Det skyldtes at han gjorde sitt beste
for å forstå hva du sa.
Han var så full at han...
Han fungerte ikke.
Folk sa: "Han ser skummel ut.
Det ser ut som han skal drepe meg." Han prøver bare å forstå.
Hva faen?
Hva faen? Så du det?
Mange vet at Paul likte oppmerksomhet.
Og jeg tror at det dannet grunnlaget for drikkingen.
Noe plaget ham nok til at han drakk så mye som han gjorde.
Når man drikker så mye, flykter man fra noe.
Det er noe man lurer på med Paul.
Visste han at det var dumt å drikke så mye?
Visste han at ting man gjør får konsekvenser?
Kanskje han ikke gjorde det.
Jeg vet ikke.
Morgan sa at hun prøvde å si til mora hans, Maggie,
at Paul drakk for mye, men hun pratet det bort.
Familien så den andre veien og syntes det var morsomt.
Det ville ha svertet familien.
De ville ikke si: "Vi sender ham til rehab."
Jeg følte at Maggie, som mor,
ikke var like kjærlig overfor Paul som overfor Buster,
og det føltes som hun var veldig fjern.
Buster er Pauls storebror.
BUSTERS AVGANGSSEREMONI,
Richard Alexander Murdaugh Junior.
Buster studerte på Wofford. Perfekt. Maggie elsket det.
Han var med i en studentforening. Hun var glad.
Han studerte jus, og hun var kjempefornøyd.
Buster ville ha livet faren hadde.
Han ville bli en stjerneadvokat.
Han ønsket seg penger og makt.
Han fulgte i farens fotspor.
Paul ville ikke bli advokat.
Paul var familiens sorte får,
og han trodde nok at foreldrene var skuffet over ham.
For Paul kom godkjennelsen og kjærligheten
fra Miss Gloria.
Hun jobbet for Randolph og Libby i årevis,
og derfor begynte hun å jobbe for Alex og Maggie også.
Gloria var som Pauls andre mamma, og hun oppdro ham.
Hun var der fra han var to år.
Paul klamret seg til Gloria, for hun ga ham det Maggie ikke gjorde.
Miss Gloria var en fantastisk dame.
Hun tok seg av Paul
bedre enn familien hans.
Miss Gloria hadde ofret livet for Paul Murdaugh.
Paul elsket Gloria.
Han hadde ikke bilde av noen andre i lommeboka,
men han hadde et bilde av Gloria.
Etter hvert som Paul ble eldre,
ble den uforsvarlige oppførselen hans verre,
og han havnet alltid i trøbbel.
Paul betrodde seg til bestefaren, Randolph.
Hver gang Paul havnet i trøbbel, ringte han bestefaren.
Deretter ringte Randolph til Alex,
og så ble de enige om en historie.
Det var som om de knipset med fingrene, så var det ute av verden.
Vi datet, men jeg visste at han var en bråkmaker.
Noen ble bekymret og likte ikke at Paul var der.
Mallory og Paul var venner.
De gikk godt overens.
Ikke kjempebra, men de gikk overens.
Det var som om de... Som om hun tolererte Paul.
Miley hatet Paul.
Det var ikke et vennskap.
Først tenkte jeg at Morgan liker ham,
så det må være noe bra med ham.
Samtidig så syntes jeg ikke at han var en
som bestevennen min burde date,
og heller ikke en vi burde henge med når han var full.
Det er ikke bare farlig for ham, men for oss også.
JULEFEST I 2017
En gang skulle vi hjem fra en julefest,
og vi satte oss i bilen,
og han ba meg flytte meg fra førersetet.
Jeg sa: "Hvorfor?" Han sa: "Jeg kjører."
Vi kranglet, og Paul var kjempeaggressiv.
Først kjørte han som om det ville gå bra og vi skulle komme oss trygt hjem.
I en sving mistet Paul kontrollen og vi havnet i grøfta.
Bilen lå på siden.
Han hadde mange våpen i bilen. De lå overalt. Det var ølbokser overalt.
Jeg ringte 911, men Paul la på og kastet telefonen min.
Paul ringte til Randolph.
Han sa hvor vi var, og så ringte han faren.
Så kom Randolph, Alex og Maggie.
Før de sjekket hvordan det gikk med oss, åpnet de bagasjerommet,
tok ut alle våpnene
og fjernet alle ølboksene fra bagasjerommet og gulvet.
Jeg sa: "Tuller du?" De sa: "Har dere ringt 911?"
"Ja." De sa: "Hvorfor?"
De prøvde å si til meg at jeg ikke trengte å ringe 911,
fordi sønnen deres kunne fått problemer.
Vi kunne ha dødd,
men det skjedde ikke noe mer.
Det var et merkelig forhold.
Måten de kranglet på var ikke normal.
Det var ubehagelig for andre å være vitne til det.
Han slo opp med henne før helgen,
og så ble de sammen igjen.
Det var ikke noe man ville skulle skje med en som sto deg nær.
Jeg og Mallory sa: "Dere må slå opp."
Vi greide å overbevise henne om det, men hun gikk alltid tilbake til ham.
Som hennes beste venn var det frustrerende å se på det.
Jeg tror at forholdet vårt var noe
jeg klamret meg til, for når det var bra, var det kjempebra.
Men når det var dårlig, var det bare...
Det var ille.
Forholdet vårt ble veldig fysisk, og...
Da slo jeg opp med ham,
men Paul gjorde og sa hva som helst
for å gjøre det godt igjen.
Beklager.
Og jeg visste at...
Jeg var bare 16 eller 17 år...
Jeg vet ikke.
Du har et bilde av forholdet i hodet ditt,
og jeg så forbi det, fordi jeg ville ha den Paul jeg kjente.
Gloria visste hvordan Paul var. Hun hadde sett ham
i alle stadier av livet. Hun var der.
Gloria sa: "Du vet hvordan han er. Enten lærer du deg
å takle temperamentet, eller så må du gå."
Jeg husker at hun sa:
"Det er greit å elske noen på avstand.
Hvis det gjør det mer vondt å være sammen med dem, må du gå."
En kveld ble jeg veldig bekymret. Det var...
Vi feiret at Buster var ferdig på college.
Vi bodde på et hotell.
Han var kjempefull.
Vi hadde lagt oss, men Paul drev og sparket meg.
Jeg kjeftet på ham. Han la seg oppå meg,
og jeg husker at han ropte:
"Hold kjeft, sa jeg."
Han tok kvelertak på meg.
Jeg husker at han slo meg skikkelig hardt i kneet.
Og...
Beklager.
FEBRUAR 2019
I 2019 jobbet jeg hos Retail Therapy og solgte klær.
Miley, Mallory og jeg jobbet der.
Jeg var klar for å slå opp med Paul, men samtidig så vaklet jeg litt.
Hun kom på jobb,
og vi så at hun hadde grått.
Jeg og Mallory sa: "Dette er ikke normalt.
Vi er begge i forhold, men vi opplever ikke dette.
Du bør ikke være sammen med ham."
Jeg sa: "Du er viktigere enn ham."
Mallory var støtten min, fordi hun så meg hver dag.
Mallory gjorde det mye lettere for meg.
Hun fikk meg alltid til å le.
Hun var så morsom.
Når jeg gråt på jobb, ga hun meg en klem,
eller så sendte hun oppløftende meldinger
og minte meg på at jeg er noen selv uten ham, og at det ville gå bra.
Siden jeg hadde Mallory og Miley...
De var venner som virkelig brydde seg.
Bra. Sett deg opp.
Anthony er fetteren min.
Han er nok fetteren som står meg nærmest.
Jeg, Anthony, Miley og Mallory begynte å henge sammen.
Hvis Miley gjorde noe med familien sin,
så var jeg sammen med Mallory.
Jeg kjente Mallory før Miley.
Hvordan føles det å snakke om det som skjedde?
Vi går ikke inn på det.
Tror jeg at kanskje
ting kunne ha skjedd på en annen måte?
Jeg kan se på deg her i dag og si ja.
12 °C
I februar 2019
inviterte en venn oss på østersgrilling.
Østersgrilling er sånt man gjør i Lowcountry når det begynner å bli kaldt.
Du griller østers.
Mallory sa: "Alle andre vil dra.
Kan vi også det?"
Jeg sa: "Nei."
Det var kaldt. Jeg ville ikke dra på fest.
Mallory hadde så lyst til å dra.
Hun så på meg med valpeøyne,
og spurte igjen, og jeg ga etter.
Paul meldte meg. "Venninnene dine skal dit.
Du må bli med meg."
Paul prøvde å gi meg dårlig samvittighet så jeg skulle dra,
men jeg dro for å treffe venninnene mine.
Hvorfor bestemte dere at dere skulle ta båten?
Bare for å være spontan.
Jeg har kjørt opp og ned Beaufort River tusenvis av ganger.
Jeg har aldri vært så langt oppe.
Paul og Connor visste hva de gjorde, så jeg stolte på dem.
Vi la til kai på en av kaiene,
og alle begynte å drikke med en gang.
Før vi dro sto jeg og Miley på kaien.
Vi så oss tilbake, og Paul hadde en trakt.
Han tømte øl ned i trakten.
Så tok vi båten til østersgrillingen.
Det var iskaldt på vei dit.
Jeg og Mallory satt på kjølebagen,
så vi måtte reise oss for å gi ut drikke.
FYLLIK
KL. 20.00 - ØSTERSGRILLINGEN
Vi la til kai.
Vi kom sent, fordi vi brukte så lang tid dit.
Vi lot kjølebagen stå i båten,
og gikk frem og tilbake til kaien for å hente alkohol på båten.
Det var ganske mange som sa:
"Det er sent. Det er kaldt.
Kanskje dere ikke bør kjøre båten tilbake."
Flere tilbød seg å kjøre oss,
så vi kunne sette igjen båten.
Jeg tror Paul var for stolt til å gjøre det.
Selv om noen hadde tatt nøklene fra Paul og sagt:
"Du får ikke kjøre båten",
ville Paul ha fått raserianfall.
Murdaugher får ikke høre "nei" så ofte.
Jeg vet at Miley, Mallory og jeg burde vært smarte nok til å bli der.
Det vil jeg angre på for alltid.
Vi dro rundt kl. 00.00.
Jeg og Connor kranglet etter østersgrillingen.
VI kranglet om at han skulle på bar.
Paul og Connor ville ta et pitstop som ingen andre ville ta.
KL. 00:55 - ANKOMST LUTHER'S BAR
Paul ville dra på baren,
og når Paul er innstilt på noe, så blir det sånn.
Han kan ikke overtales. Han kunne ikke stoppes.
Vi kom til Day Dock, som ligger i sentrum av Beufort.
Vi ventet på at guttene skulle komme tilbake.
Mallory og Anthony hadde nettopp blitt sammen,
og de var så nyforelsket.
De var besatte av hverandre, så de gjorde sin egen greie
og bare pratet.
Miley og jeg snakket sikkert om at vi hatet Paul og Connor.
Etter de gikk fra Luther's,
kom Paul ut, og han veltet en plaststol.
Jeg husker at han kom tilbake
og løftet på armene og spredte fingrene.
Da visste vi at han var alter egoet Timmy.
Han var kjempefull.
Alle sa til ham:
"Du må la Connor eller Anthony kjøre."
Han hørte ikke på oss.
Alle sa: "Paul, ikke kjør." Det var sent og kaldt. Vi ville hjem.
Vi snakket om å ta en Uber.
Paul ville ikke la båten stå der,
turte ikke å la den stå der,
og jeg ville ikke dra fra resten.
Jeg ville ikke dra fra Connor, Miley, Morgan og Paul.
Vi gikk om bord for å kjøre hjem.
Alle sa: "Paul, ikke kjør", men han sa:
"Dette er min båt, og jeg kjenner elven. Ingen får kjøre båten min."
KL. 01.17 - FORLATER LUTHER'S BAR
Jeg ble vettskremt av måten Paul kjørte på.
Båten kjørte i sirkel.
Vi kjørte rundt og rundt, sikksakk, og kranglet.
Alle var sinte.
Paul slapp rattet.
Connor måtte ta det.
Jeg reiste meg og kjeftet på ham.
"Om ingen andre får kjøre, så kjør oss hjem."
Han pekte på meg. "Hold kjeft og sett deg ned, for faen."
Anthony ble forbannet.
Jeg kjeftet på Paul, Morgan, Miley, Connor.
Jeg kjeftet på alle.
Paul ropte og sa: "Hvorfor støtter du meg ikke?"
Jeg sa: "Hvorfor skal jeg det?
Du kjefter på oss, og du oppfører deg som om du er sprø."
Han sa på meg og sa: "Vet du hva som er sprøtt?
At faren din ikke tjener nok til å forsørge familien."
Jeg begynte å gråte, og det var da Paul kom til meg
og begynte å rope og...
Så slo Paul meg.
Så...
Beklager.
Man kunne se at det ikke var første gang.
Det var hjerteskjærende å se en av dine beste venner bli slått.
"Nå kan du ikke skjule det lenger. Dette er ikke greit."
Etter det sa alle sammen: "Nå drar vi."
Vi gikk fra å gå på tomgang til
at baugen på båten sto opp.
Han slapp rattet mens vi kjørte i toppfart.
Connor måtte rette opp rattet.
Connor sa til meg at han var glad i meg,
og jeg så at han også var redd.
Miley ropte: "Connor", og jeg kjente at hun tok tak i meg.
Jeg skled ned.
Jeg løftet beina og dro Mallory mot meg.
Jeg så broen og tenkte: "Vi kommer til å treffe den."
Jeg hørte et rop, så var jeg uti.
Det var kaotisk. Folk ropte.
Da jeg kom til elvebredden,
løp Miley til meg og spurte: "Hvor er Mallory?"
Alle begynte å rope på Mallory.
Mallory!
Hvor i helvete er Mallory?
Anthony ble i vannet så lenge han kunne.
Han kom opp før han dukket ned igjen.
Jeg hoppet ut i vannet igjen.
Vannet under broen rant så raskt. Jeg svømte mot strømmen.
Der er du, livredd. Det fikk bære eller briste.
Jeg husker at jeg våknet.
Det første jeg gjorde var å ringe 911.
911, hvor er nødssituasjonen?
Vi har vært i en båtulykke på Archers Creek.
Er dere ved broen?
Den eneste broen i Archers Creek.
Krasjet dere i broen?
Vi er under den eneste broen i Archers Creek.
Så dere er under broen.
Mallory!
Send noen.
Nei, vi kommer.
Jeg gikk til toppen av broen.
Jeg husker at jeg så blålys fra begge retninger.
Det var politiet som kom først.
Det er en kvinne som er savnet.
Jeg satt i båten og blødde.
Det gjør vondt, for faen!
En politibetjent kom og sa: "Det ordner seg."
Han klappet meg på ryggen, og jeg sa: "Si at dere fant Mallory."
Han sa: "Vi har ikke funnet henne ennå."
Jeg husker at ansiktet var varmt.
Tennene nedi var foran fortennene.
Jeg visste at noe ikke stemte.
Paul sto i undertøyet,
og alt han tenkte på var å ringe bestefaren.
Kan jeg låne mobilen din?
Jeg har den ikke på meg.
Har du ikke telefonen?
Nei, du mistet din i gresset.
Ikke overraskende.
Anthony sa: "Du gjorde dette. Dette er din feil."
Smiler du som om dette er morsomt?
Sett deg.
Kjæresten min er borte, for faen!
Jeg håper du råtner i helvete!
Han er bare opprørt.
De brukte 15, 20 minutter på å få Paul inn i ambulansen.
Han svarer ikke meg eller noen av oss.
Da vi var på vei, ringte Paul bestefaren og sa:
"Vi var i en båtulykke. De finner ikke Mallory.
Det var Cotton Top sin feil."
Det er Connors kallenavn.
Jeg tenkte, seriøst?
Jeg ville gi ham juling, fordi jeg kjørte ikke.
Mamma, dere må komme til Beaufort.
Når telefonen ringer midt på natten, vet du at noe er galt.
Hva om hun ligger på elvebunnen?
Han sa: "Vi finner ikke Mallory.
De finner ikke Mallory." Jeg sa: "Vi kommer.
Vi kommer så snart vi kan."
Vi har redningsteam i vannet.
Parris Islands brannvesen er der ute.
Alle vannspesialistene leter.
Anthony sa:
"Har noen ringt Mr. Phillip? Har noen ringt Miss Renee?
Gjør det nå, for de må vite det."
- Navnet er "Beach"? - Beach.
Melanie? Mallory?
Jeg spurte om Mallorys familie.
Jeg har nummeret, men vil ikke ta den telefonen,
og jeg vet ikke...
Tekst: Mari Hegstad Rowland